CELEX: 32015D0883
Language: da
Date: 2015-06-08 00:00:00
Title: Rådets afgørelse (FUSP) 2015/883 af 8. juni 2015 om ændring og forlængelse af afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)

9.6.2015   
            
            
               DA
            
            
               Den Europæiske Unions Tidende
            
            
               L 143/14
            
         RÅDETS AFGØRELSE (FUSP) 2015/883
   af 8. juni 2015
   om ændring og forlængelse af afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 21. september 2010 afgørelse 2010/565/FUSP (1), senest ændret ved afgørelse 2014/674/FUSP (2). Afgørelse 2010/565/FUSP udløber den 30. juni 2015.
            
         
               (2)
            
            
               Den 20. april 2015 godkendte Rådet krisestyringskonceptet om ændring og forlængelse af missionen EUSEC RD Congo i Den Demokratiske Republik Congo.
            
         
               (3)
            
            
               EUSEC RD Congo vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten —
            
         VEDTAGET DENNE AFGØRELSE:
   Artikel 1
   Afgørelse 2010/565/FUSP ændres således:
   
               1)
            
            
               Artikel 2 affattes således:
               »Artikel 2
               Mandat
               For at konsolidere EUSEC RD Congos resultater og forberede overgangen til FARDC, når engagementet for den fælles sikkerheds- og forsvarspolitik er afsluttet, skal EUSEC RD Congo:
               
                           —
                        
                        
                           fortsætte gennemførelsen og overvågningen af reformen af FARDC ved at opretholde forsyningen af strategisk rådgivning, herunder ved Generalinspektoratet, under hensyntagen til menneskerettigheder og integration af kønsaspektet, samtidig med at der sikres tæt samordning med de relevante aktører i overgangsprocessen og overdragelsen af opgaver
                        
                     
                           —
                        
                        
                           samarbejde med de militære myndigheder hen imod et bæredygtigt militært uddannelsessystem med fokus på skoler for officerer og underofficerer, samtidig med at overgangsprocessen og overdragelsen af opgaver forberedes.
                        
                     For at nå sine mål arbejder EUSEC RD Congo i overensstemmelse med de parametre, der er fastsat i krisestyringskonceptet og missionsplanen.«.
         
               2)
            
            
               Artikel 9, stk. 1, affattes således:
               »1.   Det finansielle referencegrundlag til dækning af udgifterne i forbindelse med missionen for perioden fra den 1. oktober 2010 til den 30. september 2011 udgør 12 600 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2011 til den 30. september 2012 udgør 13 600 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2012 til den 30. september 2013 udgør 11 000 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2013 til den 30. september 2014 udgør 8 455 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2014 til den 30. juni 2015 udgør 4 600 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. juli 2015 til den 30. juni 2016 udgør2 700 000 EUR.«.
         
               3)
            
            
               Artikel 9a udgår.
            
         
               4)
            
            
               Artikel 17, stk. 2, affattes således:
               »Den anvendes indtil den 30. juni 2016.«.
         Artikel 2
   Denne afgørelse træder i kraft på dagen for vedtagelsen.
   Den anvendes fra den 1. juli 2015.
   
      Udfærdiget i Luxembourg, den 8. juni 2015.
      
         
            På Rådets vegne
         
         D. REIZNIECE-OZOLA
         
            Formand
         
      
   
   
      (1)  Rådets afgørelse 2010/565/FUSP af 21. september 2010 om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo) (EUT L 248 af 22.9.2010, s. 59).
   
      (2)  Rådets afgørelse 2014/674/FUSP af 25. september 2014 om ændring og forlængelse af afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo) (EUT L 282 af 26.9.2014, s. 24).